Jyty Jyväskylä ry **PÖYTÄKIRJA**

**KEVÄTKOKOUS**

Aika keskiviikko 10.5.2017 klo 18.00 – 18:40

Paikka Jyväskylän Vanha Freda Oy, Yliopistonkatu 11, 40100 Jyväskylä

Läsnä 31 jäsentä

1 KOKOUKSEN AVAUS

Puheenjohtaja avasi kokouksen ja toivotti läsnäolijat tervetulleiksi. Hallituksen jäsenet esittäytyivät osallistujille.

2 KOKOUSVIRKAILIJOIDEN VALINTA

Valitaan kokoukselle

- puheenjohtaja

- sihteeri

- 2 pöytäkirjan tarkastajaa

- 2 äänten laskijaa

Valittiin Ulla Pietiläinen - Söderholm kokouksen puheenjohtajaksi.

Valittiin Tanja Parker kokouksen sihteeriksi.

Valittiin Minna Sell ja Sirpa Costiander pöytäkirjan tarkastajiksi

Valittiin Tuula Satosaari ja Anne Kauppinen ääntenlaskijoiksi

3 OSANOTTAJIEN SEKÄ KOKOUKSEN LAILLISUUDEN JA PÄÄTÖSVALTAISUUDEN TOTEAMINEN

Sääntöjen 13 §:n mukaan sääntömääräinen kokous kutsutaan koolle vähintään seitsemän (7) päivää ennen kokousta lähettämällä jäsenille kirjallinen kutsu tai ilmoittamalla kokouksesta lehti-ilmoituksella tai työpaikoille levitettävällä monisteella. Kevätkokouksesta on ilmoitettu jäsentiedotteella 3/2017, joka lähetetty jäsenille sähköpostilla 15.3.2017 sekä jäsentiedotteella 4/2017, joka lähetetty jäsenille sähköpostilla 20.4.2017.

Todetaan kokouksen osanottajat ja se, että kokous on sääntöjen mukaan koolle kutsuttu ja päätösvaltainen.

Päätös Todettiin kokouksen olevan laillisesti koolle kutsuttu ja päätösvaltainen, mukana oli 31 yhdistyksen jäsentä (liite).

4 KOKOUKSEN TYÖJÄRJESTYS

Hyväksytään esityslista kokouksen työjärjestykseksi.

Päätös Hyväksyttiin

5 VUODEN 2016 TOIMINTAKERTOMUKSEN HYVÄKSYMINEN

Hallitus on kokouksessaan 12.4.2017 päättänyt esittää kevätkokoukselle toimintakertomuksen hyväksymistä liitteessä esitetyssä muodossa.

Päätös Luettiin toimintakertomus 2016 kohta kohdalta ja hyväksyttiin toimintakertomus 2016 muutoksin, että lisätään kohtaan 2.7.3 koulutukset osallistujaksi Luottamusmiesten- ja puheenjohtajien neuvottelupäivä 12.10.2016 Jyväskylä Anita Rautiainen, ja korjataan Sote-seminaari 7-8.3.2016 Tampere koulutuksen osallistuja Sinikka Sihvonen Ulla Sinikka Sihvoseksi

Seuraavaan toimintakertomukseen lisätään liittyneiden jäsenten määrä.

6 VUODEN 2016 TILINPÄÄTÖS JA TOIMINNANTARKASTAJAN LAUSUNTO, TILINPÄÄTÖKSEN VAHVISTAMINEN JA VASTUUVAPAUDEN MYÖNTÄMINEN HALLITUKSELLE

Käsitellään liitteenä oleva vuoden 2016 tilinpäätös ja kuullaan rahastonhoitajan esittelemänä toiminnantarkastajan lausunto

Päätetään tilinpäätöksen vahvistamisesta ja vastuuvapauden myöntämisestä hallitukselle ja muille tilivelvollisille.

Päätös Vahvistettiin vuoden 2016 tilinpäätös ja myönnettiin vastuuvapaus hallituksen jäsenille ja muille tilivelvollisille. Käsiteltiin toiminnantarkastajan antama liitteenä oleva lausunto. Ylijäämä 12 107,77€ siirretään edellisten tilikausien voitto/tappio tilille.

7 KOKOUSKUTSUJEN JULKISTAMINEN

Sääntöjen 13 §:n mukainen kokouskutsu toimitetaan jäsenille kevätkokouksen päätöksen mukaan lähettämällä jäsenille kirjallinen tai sähköpostitse toimitettu

kutsu tai ilmoittamalla lehti-ilmoituksella tai työpaikoille levitettävällä tiedotteella.

 Kokoukset kutsutaan koolle lähettämällä jäsenille kirjallinen kutsu joko sähköpostitse tai paperitiedotteella.

Päätös Kokoukset kutsutaan koolle kirjallisella kutsulla joko sähköpostitse tai paperitiedotteella.

8 JÄSENALOITTEET

Sääntöjen 13 §:n mukaan, milloin jäsen haluaa varsinaisessa kevätkokouksessa käsiteltäväksi jonkin erityisen asian, hänen tulee lähettää siitä kirjallinen aloite päätösehdotuksineen hallitukselle viimeistään kolmekymmentä (30) päivää ennen kokousta.

Jäsenaloitteita ei ole tullut.

9 KOKOUKSEN PÄÄTTÄMINEN

Puheenjohtaja päätti kokouksen 18:40.

Pöytäkirjan vakuudeksi

Ulla Pietiläinen-Söderholm Tanja Parker

puheenjohtaja sihteeri

Pöytäkirja on tarkastettu ja todettu kulun mukaiseksi.

Jyväskylässä \_\_\_. \_\_\_ . 2017

Minna Sell Sirpa Costiander